Zaojun
Zaojun er en guddom i kinesisk folkereligion, der er beskytter af familien. Han kaldes almindeligvis køkkenguden, hvor familien tidligere samledes omkring husets ildsted i køkkenet. Som andre guder i kinesisk folkereligion ofrer man mad og drikke til guden for fortsat hjælp og beskyttelse.
Traditionelle kinesiske hjem har ofte en plakat hængende af køkkenguden. Efter gammel skik afbrændes og fornyes plakaten ved hvert nytår. Det hører sig også til, at man tilsmører hans mund med honning, således at han ikke skal sladre om familiens ugerninger i det forløbne år, men kun rapportere om familiens gode sider til de øverste guder i den bureaukratiske folkereligion.